Document ID: 31979R1516

31979R1516
L 184/14
SLUŽBENI LIST EUROPSKE UNIJE
19.07.1979.
UREDBA KOMISIJE (EEZ) br. 1516/79
od 19. srpnja 1979.
o izmjeni Uredbe (EEZ) br. 1119/79 o utvrđivanju posebnih odredbi za provedbu sustava uvoznih dozvola za sjeme
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Uredbu Vijeća (EEZ) br. 2358/71 od 26. listopada 1971. o zajedničkoj organizaciji tržišta sjemena (1), kako je zadnje izmijenjena Uredbom (EEZ) br. 234/79 (2), a posebno njezin članak 4. stavak 2.,
budući da se Uredbom Komisije (EEZ) br. 1119/79 (3) zahtijeva da se država porijekla navede u zahtjevu i uvoznoj dozvoli; budući da ova odredba u obliku u kojem je sada predložena može uzrokovati poteškoće u tumačenju; budući da bi stoga trebalo biti razvidno da takav navod uključuje samo obvezu uvoza proizvoda koji potječe iz navedene države nečlanice;
budući da su mjere predviđene ovom Uredbom u skladu s mišljenjem Upravnog odbora za sjeme,
DONIJELA JE OVU UREDBU:
Članak 1.
Članak 4. Uredbe (EEZ) br. 1119/79 mijenja se kako slijedi:
„Država podrijetla navedena je u Odjeljku 14. zahtjeva i uvozne dozvole. Dozvola obvezuje uvoz proizvoda koji potječu iz navedene države.”
Članak 2.
Ova Uredba stupa na snagu trećeg dana od dana objave u Službenom listu Europskih zajednica.
Primjenjuje od 1. srpnja 1979.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 19. srpnja 1979.

Labels: 3
17
6